**L Ē M U M S**

Tukumā

2016.gada 28.janvārī prot.Nr.2, 24.§.

**Par Tukuma novada pašvaldības vienam**

**izglītojamam nepieciešamajām vidējām**

**izmaksām izglītības iestādēs noteikšanu**

1. Pamatojoties uz Ministru kabineta 2015.gada 8.decembra noteikumu Nr.709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” 6.punktu “*Pašvaldības atbalsts tiek aprēķināts, ņemot vērā pašvaldības pirmsskolas izglītības iestādes izmaksas budžeta gadā. Izmaksu aprēķinā atbilstoši ekonomiskās klasifikācijas kodiem iekļauj šādus pašvaldības izglītības iestāžu iepriekšējā gadā pēc naudas plūsmas uzskaitītos izdevumus un šajā punktā minētās aprēķinātās vērtības, kuras dalītas ar audzēkņu skaitu attiecīgajās pirmsskolas izglītības iestādēs...”* ir veiktsaprēķins par vienam izglītojamam nepieciešamajām vidējām izmaksām Tukuma novada pašvaldībā (Tukuma novada pašvaldības atbalsta detalizēts atšifrējums pa izdevumu pozīcijām pievienots).

2. Pamatojoties uz Izglītības likuma 17.panta otro divi prim daļu “*Pašvaldība atbilstoši Ministru kabineta noteiktajai metodikai nosaka vienam izglītojamajam nepieciešamās vidējās izmaksas pirmsskolas izglītības programmā (no pusotra gada vecuma līdz pamatizglītības ieguves uzsākšanai) attiecīgās pašvaldības izglītības iestādēs. Minētās vidējās izmaksas un to aprēķināšanas kārtību pašvaldība publisko savā mājaslapā internetā”* noteikt, ka vienam izglītojamajam nepieciešamās vidējās izmaksas pirmsskolas izglītības programmā (no pusotra gada vecuma līdz pamatizglītības ieguves uzsākšanai)Tukuma novada pašvaldībā 2016.gadā ir 175,25 *euro* (viens simts septiņdesmit pieci *euro* un 25 *centi*).

Domes priekšsēdētājs (personiskais paraksts) Ē.Lukmans

Pielikums

Tukuma novada Domes 28.01.2016.

lēmumam (prot. Nr.2, 24.§.)

**Tukuma novada pašvaldības atbalsta detalizēts atšifrējums**

**pa izdevumu pozīcijām 2016.gadā**

|  |  |  |  |  |
| --- | --- | --- | --- | --- |
| **Nosaukums** | **Nr.** | **Pakalpojums** | **EKK kods** |  **Izmaksas uz 1 audzēkni mēnesī (*euro*)** |
| **1. Atalgojums** | 1.1. | Atalgojumi (izņemot pedagogu atalgojumu, kuru piešķir kā mērķdotāciju no valsts budžeta) | **1100** | **91,89** |
| **2. Darba devēja VSAOI** | 2.1. | Darba devēja valsts sociālās apdrošināšanas obligātās iemaksas, pabalsti un kompensācijas (izņemot valsts sociālās apdrošināšanas obligātās iemaksas, kuras piešķir kā mērķdotāciju no valsts budžeta) | **1200** | **23,58** |
| **3. Komandējumi un darba braucieni** | 3.1. | Mācību, darba un dienesta komandējumi, dienesta, darba braucieni (izņemot tos, kas finansēti no Eiropas Savienības fondiem) | **2100** | **0,02** |
| **4. Pakalpojumu samaksa** | **2200** | **44,84** |
|  | 4.1. | Pasta, telefona un citi sakaru pakalpojumi | 2210 | 0,40 |
|  | 4.2. | Izdevumi par komunālajiem pakalpojumiem | 2220 | 12,18 |
|  | 4.3. | Iestādes administratīvie izdevumi un ar iestādes darbības nodrošināšanu saistītie izdevumi | 2230 | 1,24 |
|  | 4.4. | Remontdarbi un iestāžu uzturēšanas pakalpojumi (izņemot ēku, būvju un ceļu kapitālo remontu) | 2240 | 23,72 |
|  | 4.5. | Informācijas tehnoloģiju pakalpojumi | 2250 | 0,31 |
|  | 4.6. | Īres un nomas maksa | 2260 | 6,99 |
| **5. Krājumi, materiāli, energoresursi, preces, biroja preces un inventārs, kurus neuzskaita pamatkapitāla veidošanā** | **2300** | **7,17** |
|  | 5.1. | Izdevumi par precēm iestādes darbības nodrošināšanai | 2310 | 3,06 |
|  | 5.2. | Kurināmais un enerģētiskie materiāli | 2320 | 0,97 |
|  | 5.3. | Zāles, ķimikālijas, laboratorijas preces, medicīniskās ierīces, medicīniskie instrumenti, laboratorijas dzīvnieki un to uzturēšana | 2340 | 0,06 |
|  | 5.4. | Kārtējā remonta un iestāžu uzturēšanas materiāli | 2350 | 1,88 |
|  | 5.5. | Valsts un pašvaldību aprūpē un apgādē esošo personu uzturēšanas izdevumi (izņemot ēdināšanas izdevumus (EKK 2363)) | 2360 | 0,37 |
|  | 5.6. | Mācību līdzekļi un materiāli (izņemot valsts budžeta dotācijas mācību līdzekļu iegādei) | 2370 | 0,83 |
| **6. Izdevumi periodikas iegādei** | 6.1. | Izdevumi periodikas iegādei | **2400** | 0 |
| **7. Pamatlīdzekļu nolietojums** | 7.1 | Pašvaldības izglītības iestāžu kopējais pamatlīdzekļu nolietojumus, ko aprēķina, ievērojot pašvaldībām noteikto ilgtermiņa ieguldījumu uzskaites kārtību, un ko dala ar audzēkņu skaitu attiecīgajās izglītības iestādēs |  | **7,75** |
| **Kopā** |  | **175,25** |

Domes priekšsēdētājs (personiskais paraksts) Ē.Lukmans